Европско првенство у кошарци 1991.
Европско првенство у кошарци 1991. је 27. по реду европско кошаркашко првенство за мушкарце. Такмичење је одржано од 24. јуна до 29. јуна 1991. године у хали ПалаЛотоматика у Риму, Италија. Златну медаљу је освојила Југославија, сребрну Италија, док је бронзану медаљу освојила Шпанија. Југословенски репрезентативац Тони Кукоч је био најкориснији играч турнира (МВП), а најбољи стрелац је био грчки репрезентативац Никос Галис са просечно 32,4 поена по утакмици.